polyglot-tagger/wikipedia-language-snippets-filtered huggingface dataset:
Kedalaman pengungkapan tema dan ketepatan dalam menyikapi suatu masalah tidak bergantung pada kemampuan penyair memilih kata-kata, rima, gaya bahasa, dan bentuk puisi saja, tetapi lebih banyak bergantung pada wawasan, pengetahuan, pengalaman, dan kepribadian yang terbentuk oleh latar belakang sosiologis dan psikologisnya.
Dia Gajah Mada sang Patih Amangkubumi tidak ingin melepaskan puasa, dia Gajah Mada : "Jika beta telah mengalahkan pulau-pulau lain , beta melepaskan puasa . Jika beta telah mengalahkan Gurun, Seram, Tanjung Pura, Haru, Pahang, Dompo, Bali, Sunda, Palembang, Temasik, maka beta melepaskan puasa".
Sira Gajah Mada pepatih amungkubumi tan ayun amukita palapa, sira Gajah Mada: Lamun huwus kalah nusantara ingsun amukti palapa, lamun kalah ring Gurun, ring Seram, Tanjungpura, ring Haru, ring Pahang, Dompo, ring Bali, Sunda, Palembang, Tumasik, samana ingsun amukti palapa.
Sebagai contoh: "Prinsip Matematika Falsafah Alam" karya Isaac Newton pada zamannya tahun 1687 dikelaskan menggunakan istilah "falsafah alam" kerana istilah itu digunakan untuk mencakup disiplin ilmu yang kemudian dikaitkan dengan ilmu pengetahuan seperti astronomi, kedoktoran, dan fizik; namun pada tahun 2000-an ia dikelaskan khusus sebagai buku fizik.
Sudirman ialah anak bongsu (tetapi mendapat dua orang adik beradik tiri sebapa yang lain selepas bapanya berkahwin lagi, iaitu Baharom dan Maslina) kerana beliau juga mempunyai adik beradik kandung sebapa seibu yang lain iaitu Datuk Zainudin , Datin Rodziah , Amran , Basir , Datuk Dr. Roslan dan Roaini.
Pada 22 Februari 1992 , hari Sabtu jam 4:00 pagi, sebelum subuh, ketika berusia 37 tahun, Sudirman telah kembali ke Rahmatullah di rumah kakaknya, Datin Rodziah Haji Arshad yang beralamat di No. 16, Jalan Taban Satu, Lucky Garden, Bangsar Park, Kuala Lumpur setelah 7 bulan menghidap penyakit radang paru-paru .
Beliau memulakan persekolahannya di Sekolah Rendah Abu Bakar di Mentakab, Pahang , Sekolah Kebangsaan Jalan Bahagia di Temerloh, Pahang sehingga beliau menamatkan Tingkatan 3 dan Sekolah Menengah Sultan Abu Bakar di Kuantan, Pahang sehingga beliau menamatkan Tingkatan 6.
Konsert patriotik ini sungguh istimewa di mana selain menyampaikan lagu-lagu patriotik, Sudirman yang berkebolehan menyanyikan pelbagai bahasa mempersembahkan koreografi menarik yang turut dijayakan oleh para peminat pelbagai bangsa ketika menyampaikan lagu Kantonis yang bermaksud "I’m A Singer", dan lagu Tamil bertajuk "Puthiya Vaanam".
Selepas menamatkan pengajian di Universiti Malaya, pada 14 Februari 1981, Sudirman menamatkan zaman bujangnya apabila berkahwin bersama kekasih pilihan hati yang telah dikenali sejak kecil, Kamariah "Kay" Jamaluddin, seorang gadis yang bekerja di Petronas yang juga teman sekampusnya di UM.
Kejayaan Sudirman sebagai penghibur itu juga tidak dapat lari dengan lagu-lagu popular gubahan komposer terkenal seperti Datuk Ahmad Nawab, Ooi Eow Jin, S. Atan, Manan Ngah, Osman Ghani, Kassim Masdor dan M. Nasir, selain lirik puitis oleh Habsah Hassan menerusi luahan rasa sebenar penyanyinya.
Pada 1962, setahun selepas penubuhan SNAP, Thomas Kana, seteru lama dan rakan sekerja Stephen Kalong Ningkan semasa mereka berkhidmat di hospital Kuala Belait Brunei, telah membantu menubuhkan Parti Pesaka Anak Sarawak sebuah lagi parti kaum Iban yang terus memecah-belahkan masyarakat Dayak.
Pada 1981, Datuk Amar Dr. Leo Moggie Anak Irok bersama Daniel Tajem setelah gagal menjatuhkan Datuk Amar James Wong Kim Min dan telah berpecah dari Parti Kebangsaan Sarawak untuk menubuhkan parti serpihan baru Parti Bansa Dayak Sarawak dan mendaftarkannya pada 1983.
Pembuktian arkeologikal tertua pembakaran ganja dijumpai di Romania, bertarikh kira-kira 3500 SM, dan para pengkaji mencadangkan bahawa dadah ini digunakan dalam upacara puak Proto-Indo-Eropah di steppe Pontic–Caspia pada zaman Kalkolitik, dan menjadi suatu adat yang berkembang ke seluruh Eurasia barat dalam migrasi Indo-Eropah.
Kapal perang Tentera Laut Amerika Syarikat yang pertama telah dinamakan USS TEXAS , sebagai penghormatan kepada Texas, daerah yang, setelah diambil dari penduduk aslinya oleh kali pertama oleh Sepanyol dan kemudian Mexico, dan kemudian menjadi republik bebas, telah dimasukkan ke dalam Amerika Syarikat sebagai negeri ke-28 pada 29 Disember 1845.
Pada 11 Julai 2009, Perdana Menteri Malaysia Datuk Seri Najib Tun Razak sempena 100 hari Najib menjadi Perdana Menteri, mengumumkan bahawa kerajaan akan mempercepatkan kelulusan permohonan kerakyataan, termasuk pendaftaran kelahiran yang lewat terutama di Sabah dan Sarawak.
Sebagai tindak balas kerana menggesa usul tidak percaya terhadap Perdana Menteri, Majlis Tertinggi Barisan Nasional mengeluarkan surat tunjuk sebab terhadap SAPP dan memberi tempoh 30 hari untuk SAPP menjelaskan sebab tindakannya sebelum Barisan Nasional mengambil tindakan terhadapnya.
Ketika menjalani rakaman peringkat awal Bintang RTM 1985, Hamidi Rashid, pengurus artis dan reportaire Life Records pada masa itu, tertarik dengan kelunakan suara Noraniza Idris, dia lalu mendekati Noraniza dan bapanya, Idris Ahmad ketika kedua-dua anak beranak itu menikmati juadah di kantin Angkasapuri.
Penganjuran musim ketujuh yang mengangkat tagline ‘Mara Suara Membara’ GV7 ini dilaksanakan mengikut SOP berikutan penularan pandemik COVID-19 yang melanda seluruh dunia dan rutin kelaziman baharu ini juga turut mencatatkan rekod bilangan penyertaan terbanyak sepanjang sejarah penganjuran edisi sebelum ini.
Gegar Vaganza kali ini menyaksikan Noraniza berentap bersama 13 lagi bintang yang menghangatkan pentas GV7 ialah Mus May, Yantzen, Ayu Damit, Linda Nanuwil, Indigo, Ashira, Rozita Izlyn, Haslinda, Eva, Cliff Umar , Oja, Nomad dan Aju .
Menampilkan 24 peserta yang akan dibimbing oleh komposer yang cukup berpengalaman dan tidak asing lagi di Malaysia yang akan mewakili setiap genre lagu iaitu Dato' Suhaimi Mohd Zain atau lebih dikenali sebagai Pak Ngah akan mewakili bagi kategori Irama Malaysia, Ajai pula mewakili kategori Balada manakala Edrie Hashim mewakili untuk kategori Rock.
Seterusnya pada 30 Disember 2010, setelah lima tahun menyepi tanpa mengeluarkan sebarang album, Noraniza kembali menerbitkan album studio yang ke-13, Cintaku Satu yang menyaksikan beliau bekerjasama dengan penyanyi-penyanyi baru seperti Jaclyn Victor, Marsha Milan Londoh, Bob AF, Dior, Black dan ramai lagi.
Setelah tiga tahun menyepi kerana memberi perhatian terhadap keluarga, akhirnya pada tahun 1997, Noraniza Idris telah melahirkan album eksperimental yang bercorak pop tradisional, Pertemuan beliau bersama penerbit album tradisional terkenal Suhaimi Mohd Zain atau lebih dikenali sebagai Pak Ngah ternyata memberi tuah.
Noraniza mula mengikat kontrak bersama syarikat rakaman antarabangsa Sony Music pada 1991 sekaligus berpeluang bekerjasama dengan penerbit terkenal Ramli M. S. Album perdananya bersama Sony Music adalah sebuah album duet bersama penyanyi pop terkenal Ibnor Riza yang berjudul Seindah Budimu.
Antara lagu-lagu yang terkandung adalah Rewang Raya, Angin Cinta Di Aidilfitri, Ahlan Wasahlan Ya Syawal, Nostalgia Aidilfitri, Kalimah Lebaran, Akar Kita Zapin Aidilfitri, Linangan Syawal dan Ria Aidilfitri.
Dos-dos. disuntik secara subkutaneus pada anak-anak anjing dan arnab. dengan keputusan berikut. kelesuan, ketakutan, dan kantuk menyusul pemberian dengan laju, mata peka dan anak mata membeliak, banyak peliuran diakibatkan dalam anjing, dan sedikit kecenderungan untuk memuntah dalam beberapa kes, tetapi tiada sebarang kes emesis.
Minat warga Yunani dalam menghidupkan semula temasya sukan purba ini dimulakan sewaktu Perang Kemerdekaan Yunani menetang Empayar Uthmaniyah pada tahun 1821, di mana ia pertama kalinya diusulkan dalam sebuah sajak nukilan Panagiotis Soutsos, seorang editor akhbar pada tahun 1833.
Apabila agama Kristian menjadi agama rasmi Empayar Rom, Sukan Olimpik dianggap sebagai suatu amalan orang tidak beragama , maka Maharaja Theodosius mengharamkan pertandingan ini pada tahun 393 M, menandakan berhentinya sukan Olimpik selama ribuan tahun sehinggalah ia diadakan semula pada abad ke-19.
Bidang fitopatologi termasuk patologi tumbuhan analisis dan teori, bakteriologi, biokimia dan sel, kawalan biologi, kawalan penyakit dan serangga perosak, ekologi, biologi populasi, epidemiologi, etiologi, genetik dan ketahanan, mikologi, nematologi, tekanan tumbuhan dan masalah abiotik, patologi pascatuaian dan mikotoksin, serta virologi.
Keadaan ini juga sudah diduga sebelumnya bahawa kepelbagaian burung paling ketara adalah hasil daripada penspesiesan di daerah tropika; walau bagaimanapun, kajian baharu menemukan penspesiesan tahap tertinggi di kawasan latitud tinggi yang diimbangi dengan darjat kepupusan lebih besar daripada kawasan tropika.
Maka mereka menyesal dan berkatalah mereka:"Wahai Tuhan kami! Kami telah menganiayai diri kami sendiri dan telah melanggari perintah-Mu kerana terikut pujukan Iblis. Ampunilah dosa kami kerana nescaya kami akan tergolong orang-orang yang rugi bila Engkau tidak mengampuni dan mengasihi kami."kata adam
Tanpa berterima kasih dan bersyukur atas pemberian jaminan itu, dia sebaliknya mengancam akan menyesatkan Adam, sebagai punca terusirnya dia dari syurga, dan akan datang kepada anak-anak keturunannya dari segala sudut untuk memujuk mereka meninggalkan jalan yang lurus dan mengikutinya menempuh jalan yang sesat.
Perdana Menteri ialah pengerus secara rasmi , dan terdapat enam anggota Suruhanjaya Pertahanan yang lain, iaitu Komandan dan Wakil Komandan Pasukan Pertahanan Lesotho, Pesuruhjaya dan Pembantu Komisioner Perkhidmatan Polis Berkuda Lesotho, dan Pengarah dan Wakil Pengarah Perkhidmatan Keselamatan Negara Lesotho.
Hatta semakin tajam pemikirannya kerana selain daripada diasah dengan berbagai-bagai bacaan serta pengalamannya sebagai Bendahari JSB Pusat, beliau juga mengadakan perbincangan dengan tokoh-tokoh pergerakan asal Minangkabau yang bermukim di Batavia, serta dengan Bahder Djohan, teman sesama anggota JSB.
Dilahirkan kepada sebuah keluarga ulama di Sumatera Barat kedua orang tua beliau berasal dari Pidie dan telah lama menetap di sumatera barat, Hatta menempuh pendidikan dasarnya di Sekolah Melayu, Bukittinggi dan kemudian pada tahun-tahun 1913-1916, melanjutkan pendidikannya di Sekolah Europeesche Lagere di Kota Padang.
Hindia Poetra yang bersemboyan "Ma’moerlah Tanah Hindia! Kekallah Anak-Rakjatnya!" memberikan maklumat kepada para pelajar asal tanah air tentang keadaan-keadaan di Nusantara, tidak ketinggalannya juga menyisipkan kritikan-kritikan terhadap sikap penjajah Belanda di sana.
Berbanding cerita-cerita rakyat, kusta tidak menyebabkan seluruh bahagian badan jatuh, walaupun ia menyebabkan bahagian organ badan kebas atau menyebabkan penyakit dari jangkitan; perkara-perkara ini berlaku apabila sistem pertahanan tubuh semulajadi telah diserang oleh penyakit awal.
Pada tahun 1966, kumpulan gerila Pertubuhan Rakyat Afrika Barat Daya yang bersifat Marxisme melancarkan perang kemerdekaan, tetapi tidaklah sehingga 1988 bahawa Afrika Selatan bersetuju untuk menamatkan pentadbirannya di Namibia, menurut rancangan keamanan Pertubuhan Bangsa-Bangsa Bersatu untuk seluruh wilayah itu.
Parlimen Namibia dwidewan terdiri daripada Dewan Negara dengan 26 kerusi yang diduduki oleh dua orang ahli yang dilantik daripada setiap dewan kawasan untuk berkhidmat selama enam tahun; Dewan Undangan terdiri daripada 78 kerusi, dengan 72 orang ahli dipilih melalui pilihan raya, dan enam ahli tak mengundi yang dilantik oleh presiden.
Abraham Ortelius di dalam hasil kerjanya Thesaurus Geographicus . mencadangkan bahawa kedua-dua benua Amerika telah "terkoyak dari Eropah dan Afrika . melalui gempa bumi dan banjir" dan berkata: "Kesan-kesan rekahan itu amat jelas, jika seseorang melihat peta dunia dan memikirkan betul-betul tentang pesisir pantai ketiga-tiga itu."
Saluran air orang-orang Rom dahulu menggunakan kaedah menyusun beberapa jambatan gerbang - daripada jambatan panjang kepada jambatan pendek apabila ketinggian ditambahkan - untuk mencapai ketinggian sambil mengekalkan ketegaran struktur itu, dengan mengelakkan pembinaan elemen menegak yang tinggi dan langsing.
Menurut Tambo Alam Minangkabau, Daerah Rantau Pesisir Barat pada masa Kerajaan Alam Minangkabau meliputi wilayah-wilayah sepanjang pesisir barat Sumatra bahagian tengah mulai dari Sikilang Air Bangis, Tiku Pariaman, Padang, Bandar Sepuluh, Air Haji, Inderapura, Muko-muko dan Kerinci.
Tuvalu, dahulunya dikenali sebagai Kepulauan Ellice, ialah sebuah negara kepulauan Polinesia terletak di Lautan Pasifik, sekitar pertengahan jalan di antara Hawaii dan Australia, terletak di timur-timur laut Kepulauan Santa Cruz , tenggara Nauru, selatan Kiribati, barat Tokelau, barat laut Samoa dan Wallis dan Futuna dan utara Fiji.
Asal-usul pelayar yang mendatangi kepulauan ini tidak tentu dari sejarah lisan warisan masyarakat satu pulau ke satu pulau yang lain: penghuni pulau-pulau Niutao, Funafuti dan Vaitupu menceritakan nenek moyang mereka datang dari Samoa, manakala orang pulau Nanumea menceritakan moyang mereka berasal dari Tonga.
Oleh kerana pesakit-pesakit sendiri boleh menjadi sumber kuman-kuman penyakit, maka sebarang langkah pencegahan haruslah melibatkan usaha merawat, mengawasi dan memantau pesakit-pesakit tersebut, serta melindunginya atau menasihatkan mereka supaya melindungkan diri daripada organisma-organisma vektor yang lain.
Misalnya, penyakit Ensefalitis Equine yang menyerang kuda dan baghal serta yang boleh menyakiti manusia, wujud dalam tiga jenis utama, iaitu jenis EEE yang berlaku di kawasan selatan dan timur Amerika Syarikat ; jenis WEE berlaku di kawasan barat AS dan Kanada; dan jenis VEE berlaku di Amerika Selatan dan Panama.
Al-Qur'an menerangkan nama-nama berbagai tokoh yang dianggap Nabi dalam Islam, termasuk Nabi Adam a.s., Nabi Nuh a.s., Nabi Ibrahim a.s., Nabi Musa a.s. dan Nabi Isa a.s. Teologi Islam mengatakan bahawa semua pesuruh Allah sejak Nabi Adam a.s. memberi perutusan yang sama - Islam - penundukan kepada Allah.
Ini dijelaskan dalam ayat al-Qur'an seperti "Katakan: 'Tidak sekali-kali akan menimpa kami sesuatu pun melainkan apa yang telah ditetapkan Allah bagi kami. Dialah Pelindung kami'…" Bagi Muslim, segala di dunia yang berlaku, baik atau jahat, telah ditentukan dan tiada apa yang boleh berlaku kecuali atas izin Allah.
Keturunan dari bapa saudara Nabi Muhammad s.a.w. Abbas bin Abdul Muttalib menghimpunkan mawali yang tidak puas hati, Arab miskin, dan sebahagian Syi'ah terhadap Umayyah dan menggulingkan mereka dengan bantuan dari propagandis dan jeneral mereka iaitu Abu Muslim, memulakan Dinasti Abbasiyyah pada 750.
Pada 1 Februari 2001, Putrajaya yang dibangun dari kawasan Sepang, Selangor untuk menjadi pusat pentadbiran yang baru telah mengikuti Kuala Lumpur dan Labuan dengan menjadi yang ketiga menyertai Wilayah Persekutuan dan diletakkan di bawah pengurusan Perbadanan Putrajaya.
Mereka yang memainkan peranan pengawal diberikan kayu dan cermin mata gelap; mereka yang terpilih berlakon sebagai tahanan ditahan oleh jabatan polis Palo Alto, dikutui, dipaksa memakai rantai dan pakaian penjara dan dihantar ke bilik bawah tanah jabatan psikologi Stanford yang telah ditukarkan kepada penjara sementara.
Hanya selepas 36 jam, salah seorang tahanan mula bertindak "tidak waras," kata Zimbardo; "#8612 kemudian mula bertindak tidak waras,menjerit, menyumah, dan menjadi ganas yang tidak terkawal. Ia mengambil masa untuk kami menyedari bahawa dia benar-benar menderita dan terpaksa membebaskannya."
Boeing 707 pada asalnya dilengkapi dengan empat enjin turbojet Pratt and Whitney (JT3Cs dipasang pada -120 dan JT4A yang lebih berkuasa pada -220 dan -320 - ini adalah versi awam bagi enjin tentera J57 dan J75), tetapi kemudian versi -120B dan -320B dilengkapi dengan empat JT3D turbofan, yang lebih senyap, berkuasa dan jimat minyak.
Sesetengah kajian telah mencadangkan bahawa walaupun vaksin batuk kokol aselular berkesan untuk mencegah penyakit ini, ia mempunyai kesan terhad pada jangkitan dan penularan, bermakna individu yang diberi vaksin boleh menyebarkan batuk kokol walaupun mereka mungkin hanya mengalami gejala ringan atau tiada langsung.
Kesan imunisasi yang meluas terhadap masyarakat ialah peralihan jangkitan yang dilaporkan daripada kanak-kanak berumur 1-9 tahun kepada bayi, remaja dan dewasa, dengan remaja dan dewasa bertindak sebagai takungan untuk B. pertussis dan menjangkiti bayi yang mempunyai kurang daripada tiga dos vaksin.
Selepas menyertai gerak latih tentera di Teluk Guantánamo, Cuba, kapal itu belayar dari Hampton Roads pada 1 November bersama-sama Divisyen Pertama, Armada Atlantik Amerika Syarikat untuk melawat Weymouth, England, dan Cherbourg, Perancis, sebelum kembali ke Norfolk, Virginia pada 18 Januari 1911.
Kerajaan Melayu yang pernah berdiri di rantau ini, antara lain adalah: Kerajaan Inderagiri , Kerajaan Siak , Kerajaan Pelalawan , Kerajaan Riau-Lingga dan banyak lagi kerajaan kecil yang lain, seperti Tambusai, Rantau Binuang Sakti, Rambah, Kampar dan Kandis .
Setelah naiknya Gabriel Leon M'ba ke puncak kuasa, akhbar ditekan, demonstrasi politik dilarang, kebebasan bersuara disekat, ParPol lain dikeluarkan secara berperingkat dari kekuasaan dan perlembagaan berubah dengan tuntutan Perancis untuk memberi kuasa di presiden, jawatan yang diduduki Leon M'ba sendiri.
Pada tahun 2002, Presiden Omar Bongo Ondimba meletakkan Gabon di atas peta dengan sungguh-sungguh sebagai destinasi ekowisata penting di masa depan dengan menunjuk lebih dari 11% wilayah nasional sebagai sebahagian sistem taman negara , salah satu daripada perkadaran yang terbesar taman alam di dunia.
Semasa Perang Dunia II, kapal perang ini buat pertama kalinya berkhidmat di teater Pasifik, di mana ia bertempur dalam dua pertempuran pada tahun 1942 yang mendapat kapal dan anak kapalnya sebagai Pujian Unit Tentera Laut sebelum kembali ke New York pada bulan Disember 1942 untuk membaik pulih dan pembaikan pertempuran.
Fardu Kifayah ialah perkara yang wajib dilakukan oleh sebahagian anggota masyarakat untuk ia menjaga kepentingan umat-umat muslim pada sewaktu ini justeru itu jika ia sengaja diabaikan atau tiada siapa pun yang melakukannya maka seluruh masyarakat akan dipersalahkan serta secara tidak lansung akan menerima pembalasan dari allah.
D’Adza adalah sebuah kumpulan vokalis gabungan empat beradik iaitu Adza Adriyati Bt Adenan, Adza Irdawati Bt Adenan, Adza Tutyrianti Bt Adenan dan Adza Rinawati Bt Adenan bersama Amri yang diundang bersama didalam setiap persembahan mereka.
Statut ini juga memasukkan kesalahan seksual baru yang dikenali sebagai "serangan melalui penembusan", yang mempunyai hukuman yang sama dengan hukuman rogol, dan ia dilakukan apabila seseorang itu memasukkan, secara seksual, mana-mana bahagian badannya, atau apa-apa alat yang lain, ke dalam alat kelamin wanita atau lubang dubur, tanpa mendapat persetujuan.
Di Amerika Syarikat, "Laporan Jenayah Seragam" menggunakan istilah "rogol paksaan" hanya untuk meliputkan perogolan seorang wanita oleh seorang lelaki; walau bagaimanapun, badan kehakiman masing-masing boleh mentakrifkan "rogol" mereka untuk merangkumi serangan seksual keatas, ataupun oleh, mana-mana satu jantina, berikut keperluan mereka.
Sultan Hassan I mendukung Persidangan Madrid pada 1880 sebagai tindak balas terhadap penyalahgunaan sistem protegé oleh Perancis dan Sepanyol, tetapi hasilnya ialah peningkatan kehadiran Eropah di Maghribi— dalam bentuk penasihat, doktor, ahli perniagaan, pengembara, dan juga mubaligh.
Maghribi (Jawi: - ; bahasa Amazigh piawai Maghribi: ⵜⴰⴳⵍⴷⵉⵜ ⵏ ⵍⵎⵖⵔⵉⴱ Tageldit n Lmeghrib) ialah sebuah negara di Afrika Utara yang mempunyai satu garis pinggir laut yang panjang di sepanjang Lautan Atlantik yang menjangkau Selat Gibraltar sehingga Laut Mediterranean.
Ibn Khaldun membangunkan idea bahawa tugas kerajaan hanya terhad kepada mempertahankan rakyatnya dari keganasan, melindungi harta persendirian, menghalang penipuan dalam perdagangan, mencetak dan menguruskan penghasilan wang, dan melaksanakan kepimpinan politik bijaksana dengan perpaduan sosial dan kuasa tanpa paksaan.
Sekiranya anda ingin membeli belah barang keperluan rumah dalam suasana santai dan tenang tanpa kesibukan terlalu ramai orang dan tanpa kesukaran untuk meletak kereta, anda boleh mengunjungi Bataras yang terletak 3 km dari bandar Tawau, di Sabindo Square dan hadapan Terminal Bus Jalan Tan Stephens.
Orang-orang Melayu ini sebenarnya gabungan masyarakat Melayu daripada pelbagai suku keturunan Melayu yang terangkum melalui hasil perkahwinan dan asimilasi berteraskan ikatan amalan agama Islam dan pertuturan bahasa yang sama iaitu Bahasa Melayu Loghat Tawau selama ratusan tahun lagi.
Selain itu, Tawau juga boleh dikatakan sebagai "Syurga Pendatang" kerana di sinilah ratusan ribu rakyat Indonesia dan rakyat Filipina yang teramai di Malaysia, datang bekerja secara sah dan menggunakan pasport untuk mencari rezeki yang halal dan menjanjikan pendapatan yang lebih baik berbanding di negara mereka.
Taman ini yang telah diubahsuai menjadi lebih cantik dan menarik dengan tasik mini buatan, laluan trek berjogging yang panjang di sebalik kehijauan fauna yang menyegarkan, taman permainan kanak kanak, gimnasium rakyat, pasar mini buah-buahan FAMA, kemudahan surau dan tandas serta kemudahan ruang letak kereta yang luas untuk para pengunjung yang datang.
Masjid-masjid lain yang terdapat di Tawau ialah Masjid Raya yang dibina pada tahun 1972 di tapak masjid lama yang dahulunya dikenali sebagai Masjid Wilis dan sebuah masjid lama yang terletak di tengah bandar Tawau iaitu Masjid Bandar yang dibina pada tahun 1960.
Sebelum itu, jawatan Penghulu atau Ketua Anak Negeri pernah dipegang oleh beberapa orang di kalangan anak jati tempatan Melayu peribumi seperti OKK Kee Abdullah, OKK Abu Bakar, OKK Zainal, OKK Salleh Ajak, OKK Said Salabi dan OKK Kee Ayub.
Bangunan Pasar Mega yang dikenali sebagai Pasar Tanjung ini adalah pusat penjualan untuk segala macam keperluan untuk masyarakat Tawau dari jualan sayur-sayuran, buah-buahan hinggalah jualan aneka keropok, ikan masin, rempah ratus dan bermacam lagi, semuanya boleh didapati di sini.
Ini disebabkan sempadan asal bagi kawasan yang telah diserahkan kepada pihak Inggeris oleh kedua-dua Sultan Brunei dan Sultan Sulu ialah di bawah Sungai Sibuco berdekatan dengan Tarakan yang mana kawasan tersebut termasuk di bawah pemerintahan Belanda yang ketika itu telah sedia ada menghuni di kawasan tersebut.
Dengan wujudnya pemerintahan British di Tawau, pelbagai kemudahan telah disediakan seperti hospital, sekolah-sekolah, balai polis, rumah-rumah kedai, pelabuhan Tawau serta juga jalan raya dan jalan kampung yang dibina oleh PWD, sebuah jabatan kerajaan yang mana para pekerjanya adalah dari kalangan penduduk tempatan Tawau.
Masyarakat Aztek terutamanya menghasilkan pelbagai jenis baka dari yang berwarna merah hingga ke kuning dan hijau sepertimana yang disaksikan Bernardino de Sahagún dalam perjalanan rombongannya dari Sepanyol meneroka Dunia Baru; paderi tersebut ada mencatat dalam bukunya buah ini banyak dimanfaatkan dalam masakan berkuah masyarakat ini.
Raymond menekankan bahawa pergerakan dari Acre ke Tiberias merupakan apa yang sebenarnya dikehendaki oleh Salahuddin dan Sephoria merupakan kedudukan yang kukuh untuk dipertahankan oleh tentera salib, tetapi akibat pertelingkahan dalaman istana dan tuduhan pengecut, Raja Guy memerintahkan tenteranya bergerak menentang Salahuddin di Tiberias.
SUMNO kemudiannya menyertai Parti Perikatan Singapura, yang juga merupakan sambungan daripada Parti Perikatan persekutuan yang lebih besar dan merangkumi Kesatuan Melayu Singapura bersama-sama cawangan tempatan Persatuan Cina Malaya dan Kongres India Malaya, dan bekas Ketua Menteri Lim Yew Hock Singapura.
Kesan daripada kekalahan dalam pilihan raya ini menyumbang kepada kemerosotan secara mendadak hubungan antara kerajaan persekutuan di Kuala Lumpur dan kerajaan negeri Singapura yang mengakibatkan kemuncaknya rusuhan kaum 1964 yang akhirnya mengakibatkan Singapura diusir dari Malaysia pada September 1965.